《挽徐居士二首 其一》
宋代·金履祥

昔年涝旱苦频仍，南北郊关自越秦。东浙于时犹道殣，严邦此地况山民。

能回涸辙西江水，顿起翳桑寒谷春。神理因推居上坐，压他持秉剖符人。

作者简介：（1232—1303）宋元间婺州兰溪人，字吉父。少有经世志，博览群书。及壮，知向濂、洛之学，事同郡王柏，从登何基之门，专治朱熹之学。咸淳七年，襄樊围急，建言由海道攻燕，所言经过地方、洋面等，悉与后来元朝海运路线相符。德祐初，起为史馆编校，不就。宋亡，隐金华山中，训迪后学。晚居仁山下，学者称仁山先生。卒谥文安。有《大学疏义》、《论语集注考證》、《通鉴前编》和《仁山集》等。